
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 74
din 30 aprilie 2015
privind aprobarea bilanţului contabil al S.C. Apă Termic Transport S.A. 

Sighişoara pe anul 2014
Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 8730/10.04.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A. Sighişoara;

Având în vedere adresa nr. 813 din 10.04.2015, înregistrata la Municipiul Sighişoara sub nr. 8728/10.04.2015, prin care S.C. Apă Termic Transport S.A. Sighişoara solicită Consiliului Local al Municipiului Sighişoara, în calitate de acţionar unic al societăţii, aprobarea bilanţului contabil pe anul 2014;

Având în vedere Raportul de gestiune nr. 793/08.04.2015 al directorului S.C. Apă Termic Transport S.A. Sighişoara, precum şi Raportul de verificare şi certificare a situaţiilor financiare anuale simplificate la data de 31.12.2014 al comisiei de cenzori;

Având în vedere prevederile Legii nr. 31/1990, legea societăţilor, republicată, cu modificările şi completările ulterioare;

Având în vedere Raportul de specialitate nr. 812/10.04.2015 al S.C. Apă Termic Transport S.A. Sighişoara, înregistrat la Municipiul Sighişoara cu nr. 8731/10.04.2015, prin care se propune aprobarea bilanţului contabil, precum şi contul de profit şi pierderi al societăţii pentru exerciţiul financiar 2014, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2), lit. „a”, alin. (3), lit. „c” şi alin. (9), art. 45 alin. (2) şi a art. 115 alin. (1), lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. Se aprobă bilanţul contabil, precum şi contul de profit şi pierderi al S.C. Apă Termic Transport S.A. Sighişoara pentru exerciţiul financiar 2014, conform anexei, care face parte integrantă din prezenta hotărâre.
Art. 2. Se aprobă descărcarea de gestiune a administratorilor pentru exerciţiul financiar 2014.
Art. 3. Cu ducerea la îndeplinire a prevederilor prezentei hotărâri se încredinţează directorul S.C. Apă Termic Transport S.A. Sighişoara, domnul Oprea Mircea Ţonu.
Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

       Marieta Maria Fintoc 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Direcţia Economică;

  2 ex. S.C. Apă Termic Transport S.A.
  9 ex. 

A.B.
